pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ ร่วมสัมมนาเพื่อชี้แจงการปฏิบัติหน้าที่ของที่ปรึกษาผู้ตรวจราชการภาคประชาชน
วันอังคารที่ 20 สิงหาคม 2562
ผู้ตรวจฯ ภานุวัฒน์ ร่วมสัมมนาเพื่อชี้แจงการปฏิบัติหน้าที่ของที่ปรึกษาผู้ตรวจราชการภาคประชาชน
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมงานสัมมนา เพื่อชี้แจงการปฏิบัติหน้าที่ ของที่ปรึกษาภาคประชาชน ณ โรงแรมอวานี ขอนแก่น โฮเทล แอนด์ คอนเวนชั่น เซ็นเตอร์ จ.ขอนแก่น
วันนี้ (20 สิงหาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมงานสัมมนา เพื่อชี้แจงการปฏิบัติหน้าที่ ของที่ปรึกษาภาคประชาชน โดยมี พันตํารวจโท เธียรรัตน์ วิเชียรสรรค์ หัวหน้าผู้ตรวจราชการสํานักนายกรัฐมนตรีเป็นประธาน ซึ่งในปี พ.ศ.2562 สํานักงานปลัดสํานักนายกรัฐมนตรี ได้ออกระเบียบว่าด้วยที่ปรึกษาผู้ตรวจราชการภาคประชาชน เพื่อส่งเสริมการมีส่วนร่วมของภาคประชาชนในการเสนอแนะ รายงานข้อเท็จจริงจากประชาชนในพื้นที่ และประกาศรับสมัครที่ปรึกษาฯ ทั้ง 76 จังหวัดทั่วประเทศ จังหวัดละ 4 ด้าน ได้แก่ ด้านสังคม ด้านเศรษฐกิจ ด้านสิ่งแวดล้อม และด้านวิชาการ โดยงานสัมมนาฯ ดังกล่าว จะมีการจัดขึ้น ทั้งหมด 5 ครั้งทั่วประเทศ โดยเริ่มจากภาคตะวันออกเฉียงเหนือ จัดขึ้นที่จังหวัดขอนแก่น เป็นที่แรก ระหว่างวันที่ 19-20 สิงหาคม 2562 ณ โรงแรมอวานี ขอนแก่น โฮเทล แอนด์ คอนเวนชั่น เซ็นเตอร์ จ.ขอนแก่น
รัฐบาลไทย-ข่าวทำเนียบรัฐบาล-ทำไมโควิด-19 ถึงมีความรุนแรงของโรคสูงทั้งๆ ที่ก็คล้ายกับไข้หวัดธรรมดา ??
วันเสาร์ที่ 11 เมษายน 2563
ทําไมโควิด-19 ถึงมีความรุนแรงของโรคสูงทั้งๆ ที่ก็คล้ายกับไข้หวัดธรรมดา ??
ทําไมโควิด-19 มีความรุนแรงของโรคสูง ?
Q : ทําไมโควิด-19 ถึงมีความรุนแรงของโรคสูงทั้งๆ ที่ก็คล้ายกับไข้หวัดธรรมดา ??
A : เพราะไวรัสสายพันธุ์ใหม่นี้ (โควิด-19) ไม่เคยพบเชื้อในมนุษย์มาก่อน เมื่อมนุษย์ไม่คุ้นกับมัน ก็ทําให้เกิดความรุนแรงได้สูงขึ้น และเชื้อไวรัสฯ นี้ สามารถติดเชื้อไปถึงทางเดินหายใจส่วนล่างจนเข้าไปในปอดได้จะทําให้เกิดอาการปอดติดเชื้อจากไวรัส ซึ่งต่างจากไข้หวัดธรรมดาที่จะติดเฉพาะทางเดินหายใจส่วนบน
รัฐบาลไทย-ข่าวทำเนียบรัฐบาล-‘รมว.แรงงาน ไทย-เมียนมา’ ร่วมตรวจศูนย์ OSS สมุทรปราการ  “ย้ำ” นายจ้างเร่งดำเนินการภายใน 31 มี.ค. 61
วันพฤหัสบดีที่ 29 มีนาคม 2561
‘รมว.แรงงาน ไทย-เมียนมา’ ร่วมตรวจศูนย์ OSS สมุทรปราการ  “ย้ํา” นายจ้างเร่งดําเนินการภายใน 31 มี.ค. 61
รมว.แรงงาน ประเทศไทยและเมียนมา ตรวจเยี่ยมศูนย์จัดทําทะเบียนประวัติและขออนุญาตทํางานของแรงงานเมียนมา เทพารักษ์ และ อิมพีเรียลสําโรง เน้นย้ําให้นายจ้างพาแรงงานต่างด้าว มาดําเนินการทําทะเบียนประวัติ ตรวจพิสูจน์สัญชาติเพื่อขอใบอนุญาตทํางาน ภายใน 31 มี.ค. 61
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายเต็ง ส่วย รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา และคณะผู้บริหารกระทรวงแรงงาน ตรวจเยี่ยมศูนย์พิสูจน์สัญชาติแรงงานเมียนมา ณ ศูนย์จัดทําทะเบียนประวัติและขออนุญาตทํางานของแรงงานเมียนมา (One Stop Service : OSS) เทพารักษ์ และ อิมพีเรียลสําโรง จังหวัดสมุทรปราการ วันนี้ (29 มี.ค.61) โดย รมว.แรงงาน ให้สัมภาษณ์ภายหลังการตรวจเยี่ยมว่า “วันที่ 31 มีนาคม 2561 จะครบกําหนด การจัดทําทะเบียนประวัติและขออนุญาตทํางานของแรงงานต่างด้าวสัญชาติกัมพูชา ลาว และเมียนมา ขณะนี้มีแรงงานต่างด้าว 3 สัญชาติ ที่ต้องดําเนินการที่ศูนย์ OSS จํานวน 1,687,473 คน ดําเนินการแล้วกว่า 1.3 ล้านคน เหลืออีกประมาณ 3 แสนคน โดยแรงงานต่างด้าวที่ยังไม่ได้มาดําเนินการดังกล่าว ทางกระทรวงแรงงาน มีทางเลือกให้ 2 ช่องทาง คือ 1) มาดําเนินการทุกขั้นตอนได้ที่ศูนย์ OSS และสามารถมารายงานตัวได้ทั้ง 86 จุด ทั่วประเทศ และ 2) ทางอินเทอร์เน็ตผ่านเว็บไซต์กรมการจัดหางานที่ www.doe.go.th ถึงวันที่ 31 มีนาคม 2561 เวลา 24.00 น. ซึ่งแรงงานต่างด้าวกลุ่มที่พิสูจน์สัญชาติแล้ว ให้มารายงานตัว ตรวจลงตราวีซ่าอยู่ในราชอาณาจักรได้ถึง 31 มีนาคม 2563 และขออนุญาตทํางาน โดยออกใบรับอนุญาตทํางานชั่วคราวถึง 30 มิถุนายน 2561 และให้ไปตรวจสุขภาพ ทําทะเบียนประวัติทํางานให้แล้วเสร็จเพื่อทํางานได้ถึง 31 มีนาคม 2563 และแรงงานต่างด้าวกลุ่มที่ยังไม่พิสูจน์สัญชาติ ให้มาดําเนินการที่ศูนย์ OSS ทุกขั้นตอนภายใน 31 มีนาคม 2561 เพื่อให้อยู่ในราชอาณาจักรและทํางาน ได้ถึง 31 มีนาคม 2563”
“ขอให้นายจ้างเร่งดําเนินการตามสถานที่ หรือ ช่องทางออนไลน์ตามที่กล่าวข้างต้น ถ้าไม่มาดําเนินการแรงงานต่างด้าวจะไม่มีสิทธิ์ที่จะอยู่และทํางานในประเทศไทยอีกต่อไป ซึ่งแรงงานต่างด้าวจะมีโทษปรับ 5,000-50,000 บาท ส่วนนายจ้างมีโทษปรับ 10,000-100,000 บาท ต่อ แรงงานต่างด้าว 1 คน ถ้าทําผิดซ้ํามีโทษปรับ 50,000-200,000 บาท จําคุกไม่เกิน 1 ปี ต่อ แรงงานต่างด้าว 1 คน และไม่สามารถจ้างแรงงานต่างด้าว เป็นเวลา 3 ปี” รมว.แรงงาน กล่าวในท้ายที่สุด
นายเต็ง ส่วย รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา กล่าวเพิ่มเติมว่า “ขอขอบคุณแรงงานเมียนมาทุกคนที่มาดําเนินการจัดทําทะเบียนประวัติ ตรวจพิสูจน์สัญชาติเพื่อขอใบอนุญาตทํางาน และต้องขอขอบคุณรัฐบาลไทยที่ให้โอกาสแรงงานที่ผิดกฎหมาย มาดําเนินการให้เป็นแรงงานถูกกฎหมาย และขอให้แรงงานเมียนมาทุกคน ขยันทํางาน ปฏิบัติตามกฎหมายของประเทศไทยอย่างเคร่งคัด ส่วนแรงงานเมียนมาที่ยังไม่ได้มาดําเนินการดังกล่าว ให้รีบมาดําเนินการภายในระยะเวลาที่กําหนด เพราะผมเข้าใจดีว่ารัฐบาลไทยประสงค์ที่จะช่วยเหลือให้แรงงานเมียนมาได้อยู่และทํางานในประเทศไทยอย่างถูกต้องตามกฎหมาย เพื่อจะได้รับการดูแลด้านสวัสดิการต่างๆ ตามมาตรฐานสากลด้วย”
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
29 มีนาคม 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดอบรมหลักสูตร “การพัฒนาเครือข่ายเน็ตอาสาประชารัฐ” ที่นครปฐมรุ่นแรก
วันศุกร์ที่ 30 พฤศจิกายน 2561
กระทรวงดิจิทัลฯ เปิดอบรมหลักสูตร “การพัฒนาเครือข่ายเน็ตอาสาประชารัฐ” ที่นครปฐมรุ่นแรก
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม กล่าวเปิดการอบรมหลักสูตร “การพัฒนาเครือข่ายเน็ตอาสาประชารัฐ” รุ่นที่ 1 เมื่อวันที่ 27 พฤศจิกายน 2561ณ โรงแรม ริเวอร์ อําเภอเมือง จังหวัดนครปฐม โดยผู้ตรวจราชการกระทรวงดิจิทัลฯ กล่าวว่า กิจกรรมสร้างการเรียนรู้ต่างๆ ที่กระทรวงดิจิทัลฯ ได้ดําเนินการในช่วงปีที่ผ่านมาร่วมกับหน่วยงานพันธมิตรระดับกระทรวง การพัฒนาด้านดิจิทัลจําเป็นที่จะต้องพัฒนาและจัดกิจกรรมอย่างต่อเนื่อง จึงได้สร้างกลไกการพัฒนาและส่งเสริมการใช้ดิจิทัลให้เกิดขึ้นอย่างจริงจังและเกิดผลเป็นรูปธรรม โดยการให้คนในพื้นที่ได้เป็นตัวแทนในการส่งเสริมให้เกิดการใช้ประโยชน์ในหมู่บ้านของตนเองและใกล้เคียงหรือนําดิจิทัลไปสร้างการเปลี่ยนแปลงในหมู่บ้าน ซึ่งจะเป็นเครือข่ายการทํางานที่สําคัญหลังจากที่ได้มีการวางโครงข่ายไปแล้ว จากการพัฒนาเครือข่ายดังกล่าว นับเป็นจุดเริ่มต้นของการสร้างเครือข่ายเพื่อพัฒนาคุณภาพชีวิต เช่น วิธีการหาข้อมูลข่าวสารบนอินเทอร์เน็ต การขายของออนไลน์ การพยากรณ์อากาศเพื่อการเกษตร การดูแลสุขภาพ เป็นต้น
************************
รัฐบาลไทย-ข่าวทำเนียบรัฐบาล-อนุทิน บิณฑบาต ข่าวลือ ข่าวปลอม ทำสังคมสับสน ขอให้ฟังข้อมูลกระทรวงสาธารณสุขเป็นหลัก
วันพฤหัสบดีที่ 30 มกราคม 2563
อนุทิน บิณฑบาต ข่าวลือ ข่าวปลอม ทําสังคมสับสน ขอให้ฟังข้อมูลกระทรวงสาธารณสุขเป็นหลัก
รองนายกรัฐมนตรีและรัฐมนตรีว่าการกระทรวงสาธารณสุข ขอร้องสังคมหยุดส่งต่อข่าวลือ ข่าวปลอม ทําให้สังคมเกิดความตื่นกระหนก สับสน ช่วงสถานการณ์ระบาดไวรัสโคโรนาสายพันธุ์ใหม่ 2019 ขอให้ฟังข้อมูลจากกระทรวงสาธารณสุขเป็นหลัก และให้กําลังใจแพทย์ พยาบาล ต่อสู้สถานก
รองนายกรัฐมนตรีและรัฐมนตรีว่าการกระทรวงสาธารณสุข ขอร้องสังคมหยุดส่งต่อข่าวลือ ข่าวปลอม ทําให้สังคมเกิดความตื่นกระหนก สับสน ช่วงสถานการณ์ระบาดไวรัสโคโรนาสายพันธุ์ใหม่ 2019 ขอให้ฟังข้อมูลจากกระทรวงสาธารณสุขเป็นหลัก และให้กําลังใจแพทย์ พยาบาล ต่อสู้สถานการณ์เพื่อปกป้องสุขภาพคนไทย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ในช่วงที่สถานการณ์การระบาดของเชื้อไวรัสโคโรนาสายพันธุ์ใหม่ 2019 ในประเทศ ได้ส่งผลกระทบต่อชีวิต สุขภาพของคนไทย ขอความร่วมมือหยุดสร้างข่าว ส่งต่อข่าวลือ ข่าวปลอม ทําให้เกิดความสับสน ความตื่นตระหนกในสังคม ทําให้เจ้าหน้าที่เกิดความกดดันในการทํางาน การกระจายข่าวสามารถทําได้แต่ขอให้เป็นข่าวที่ถูกต้อง มีมูลความจริง ควรให้กําลังใจ แพทย์ พยาบาล ไม่ให้ท้อถอยสู้กับสถานการณ์และทํางานอย่างเต็มที่เพื่อปกป้องสุขภาพคนไทย
นายอนุทินกล่าวต่อว่า โรคระบาด ถือเป็นเรื่องปกติ ไม่สามารถบังคับการระบาดได้ สิ่งที่ทําได้คือเมื่อระบาดแล้วสามารถรับมือ นําผู้ติดเชื้อมารักษาให้หายและกลับมาใช้ชีวิตได้อย่างปกติ ธรรมชาติของคนจะสร้างภูมิคุ้มกันมาสู้ เมื่อวงจรของเชื้อหมดไปตามอายุขัยจะกลายเป็นโรคประจําท้องถิ่น
“กระทรวงสาธารณสุขจะแถลงสถานการณ์ให้ประชาชนทราบมากที่สุด ซึ่งจะเป็นวิธีหนึ่งที่แก้ข่าวปลอม ขอให้เชื่อถือข้อมูลของรัฐ รัฐโกหกใครไม่ได้ รัฐต้องพูดความจริงเท่านั้น และไม่มีเหตุผลอื่นนอกจากทําให้บ้านเมืองเกิดปกติสุขให้เร็วที่สุด” นายอนุทินกล่าว
********************************** 30 มกราคม 2563
รัฐบาลไทย-ข่าวทำเนียบรัฐบาล-สธ.รับมอบเครื่องช่วยหายใจจากภาคเอกชนและประชาชน [กระทรวงสาธารณสุข]
วันจันทร์ที่ 20 เมษายน 2563
สธ.รับมอบเครื่องช่วยหายใจจากภาคเอกชนและประชาชน [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องช่วยหายใจ 4 เครื่อง สําหรับโรงพยาบาลใช้ในการดูแลรักษาผู้ป่วยโรคโควิด-19 จากบริษัทเอกชนและประชาชน
วันนี้ (20 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร รับมอบเครื่องช่วยหายใจจาก ดร.เทอดศักดิ์ บุญทศ กรรมการบริษัท นครหลวง แคปปิตอล จํากัด (มหาชน) และคุณมณีรัตน์ นีลไชยศักดิ์ บริจาคให้โรงพยาบาลจํานวน 4 เครื่อง มูลค่าเครื่องละกว่า 8 แสนบาท
นายอนุทินกล่าวว่า กระทรวงสาธารณสุข ขอขอบคุณผู้มีจิตศรัทธาที่คิดถึงประชาชน นําเครื่องช่วยหายใจมาบริจาคให้โรงพยาบาลที่มีความจําเป็น เป็นเครื่องมือที่ใช้ในการดูแลรักษา ช่วยชีวิตผู้ป่วยโรคโควิด-19 ซึ่งประเทศไทยโชคดีที่สามารถรองรับ ควบคุมสถานการณ์ไม่ให้มีการแพร่ระบาดในวงกว้าง จากระบบสาธารณสุขที่เข้มแข็ง ความร่วมมือของประชาชน และบุคลากรทางการแพทย์และสาธารณสุข ที่มีความรู้ ความเชี่ยวชาญ ทุ่มเททํางานอย่างเต็มที่ เครื่องมือ อุปกรณ์ทางการแพทย์ต่าง ๆ ที่ประชาชน ภาคเอกชนนํามามอบให้ จะช่วยเสริมระบบสาธารณสุขของเราให้แข็งแกร่ง มั่นคงยิ่งขึ้น
และในช่วงบ่าย รองนายกรัฐมนตรีและรัฐมนตรีว่าการกระทรวงสาธารณสุข ได้รับมอบสเปรย์แอลกอฮอล์ ขนาด 150 กรัม จํานวน 10,000 กระป๋อง มูลค่า 1 ล้านบาทจากสภาอุตสาหกรรมจังหวัดชลบุรี และสมาคมผู้ผลิตผลิตภัณฑ์สเปรย์ไทย
********************************
20 เมษายน 2563
รัฐบาลไทย-ข่าวทำเนียบรัฐบาล-​ไทยย้ำความตั้งใจของรัฐบาลในการทำประมงอย่างยั่งยืน
วันพฤหัสบดีที่ 24 พฤษภาคม 2561
​ไทยย้ําความตั้งใจของรัฐบาลในการทําประมงอย่างยั่งยืน
​ไทยย้ําความตั้งใจของรัฐบาลในการทําประมงอย่างยั่งยืน
วันนี้ (24 พ.ค. 2561) เวลา 13.30 น. นางสาวคาร่า อากีเลรา การ์เซีย (Miss Clara Eugenia Aguilera Garcia) และนายกาเบรียล มาโต (Mr. Gabriel Mato) รองประธานคณะกรรมาธิการประมง รัฐสภาสหภาพยุโรป (PECH) และสมาชิกสภาตัวแทนประเทศสเปน ในรัฐสภาสหภาพยุโรป เข้าเยี่ยมคารวะพลเอก ฉัตรชัย สาริกัลยะ รองนายกรัฐมนตรี ณ ห้องนารี 1 ตึกนารีสโมสร ทําเนียบรัฐบาล ในโอกาสเดินทางมาเข้าร่วมการประชุมประจําปีของคณะกรรมาธิการปลาทูน่าแห่งมหาสมุทรอินเดีย ภายหลังการหารือ รองนายกรัฐมนตรีได้แถลงข่าว โดยมีสาระสําคัญ ดังนี้
รองนายกรัฐมนตรีกล่าวว่าการหารือในครั้งนี้เกี่ยวกับสถานการณ์ด้านการประมงของไทย ซึ่งรองนายกรัฐมนตรีได้เน้นย้ําการทํางานของรัฐบาลในการแก้ไขปัญหาการทําประมงผิดกฎหมายตลอด 3 ปีที่ผ่านมา ซึ่งมุ่งหวังให้เกิดการประมงอย่างยั่งยืน โดยอาศัยการแก้ไขปัญหาสําคัญทั้ง 3 ด้าน ได้แก่ (1) การจัดการกองเรือ (2) การยกเลิกเครื่องมือทําลายล้าง และ (3) การให้ความสําคัญกับชาวประมงและแรงงาน ซึ่งทั้ง 3 ด้านจะต้องมีการบังคับใช้กฎหมายอย่างเคร่งครัด เพื่อให้สามารถบรรลุวัตถุประสงค์ที่ตั้งไว้ได้
ที่ผ่านมา มีจํานวนคดีด้านการประมงทั้งหมด 4,427 คดี และได้ดําเนินการจนมีผลตัดสินไปแล้วจํานวน 3,883 คดี คิดเป็น 88% ของคดีทั้งหมด เป็นความร่วมมือกันของ ตํารวจ อัยการ และศาล ในการทํางานร่วมกันอย่างบูรณาการ ซึ่งทางสมาชิกสภาสหภายยุโรปได้ชื่นชมความก้าวหน้าการทํางานของไทย และเน้นย้ําถึงการทํางานของศูนย์ควบคุมการแจ้งเรือเข้า - ออก (Port in – Port out: PIPO) ที่จะต้องได้มาตรฐานและมีประสิทธิภาพ โดยสหภาพยุโรปพร้อมที่จะให้การสนับสนุนรัฐบาลไทยในการแก้ไขปัญหาดังกล่าวร่วมกัน
ทั้งสองฝ่ายได้หารือถึงการให้สัตยาบันอนุสัญญาต่าง ๆ ที่เกี่ยวข้องกับด้านแรงงาน ซึ่งรองนายกรัฐมนตรีกล่าวยืนยันว่า รัฐบาลได้กําหนดกรอบเวลาการให้สัตยาบันอนุสัญญาต่าง ๆ ในอีกไม่กี่เดือนต่อจากนี้ อาทิ อนุสัญญา ILO ฉบับที่ 188 ว่าด้วยการทํางานในภาคประมง (C-188) และพิธีสารส่วนเสริมฉบับที่ 29 ว่าด้วยแรงงานบังคับ โอกาสนี้ รองนายกรัฐมนตรียืนยันความตั้งใจของไทยในการปฏิรูปการประมงในทุกมิติ โดยมีสหภาพยุโรปเป็นพันธมิตรสําคัญในการทํางานร่วมกันเพื่อให้เกิดการประมงที่ยั่งยืน
รัฐบาลไทย-ข่าวทำเนียบรัฐบาล-พลเอกประวิตรฯ รองนายกรัฐมนตรีเป็นประธานการประชุมคณะกรรมการนโยบายอวกาศแห่งชาติ ครั้งที่ 3/2563
วันพฤหัสบดีที่ 9 กรกฎาคม 2563
พลเอกประวิตรฯ รองนายกรัฐมนตรีเป็นประธานการประชุมคณะกรรมการนโยบายอวกาศแห่งชาติ ครั้งที่ 3/2563
พลเอกประวิตรฯ รองนายกรัฐมนตรีเป็นประธานการประชุมคณะกรรมการนโยบายอวกาศแห่งชาติ ครั้งที่ 3/2563
วันนี้ (9 กรกฎาคม 63) ณ ห้องประชุม 301 ตึกบัญชาการ 1 ทําเนียบรัฐบาล พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายอวกาศแห่งชาติ ครั้งที่ 3/2563 โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และคุณหญิงกัลยา โสภณพณิช รัฐมนตรีช่วยว่าการกระทรวงศึกษาธิการ ร่วมประชุมด้วย
รองนายกรัฐมนตรี กล่าวถึงสาระสําคัญของประชุมในวันนี้ว่า ต้องการผลักดันนโยบายยุทธศาสตร์ด้านกิจการอวกาศ เพื่อส่งผลต่อการพัฒนากิจการอวกาศ และการใช้ประโยชน์จากเทคโนโลยีอวกาศได้อย่างมีประสิทธิภาพ ทั้งกําชับคณะกรรมการฯให้กํากับติดตาม และมอบหมายให้กระทรวง และหน่วยงานที่รับผิดชอบ เร่งรัดจัดทํานโยบายด้านอวกาศ และกฎหมายที่เกี่ยวข้องให้บรรลุผลเป็นรูปธรรมโดยเร็ว มีบทบาทนําในภูมิภาค และคํานึงถึงประโยชน์ที่จะเกิดกับประชาชนและสาธารณะ อย่างทั่วถึงโดยเฉพาะการนําเทคโนโลยีอวกาศมาใช้เป็นรากฐานในการพัฒนาประเทศทั้งด้านเศรษฐกิจ สังคม และความยั่งยืน
ที่ประชุมเห็นชอบ (ร่าง) ประกาศคณะกรรมการนโยบายอวกาศแห่งชาติ เรื่องหลักเกณฑ์ในระดับรัฐ เพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ.... โดยให้กระทรวงดิจิทัลเพื่อเศรษฐกิจและสังคม นําเสนอต่อคณะกรรมการดิจิทัลเพื่อเศรษฐกิจและสังคมแห่งชาติและคณะรัฐมนตรี เพื่อพิจารณาให้ความเห็นชอบหรือข้อเสนอแนะ
พร้อมกันนี้ ที่ประชุมเห็นชอบ (ร่าง) พระราชบัญญัติกิจการอวกาศ พ.ศ.... ซึ่งจะก่อให้เกิดนโยบายและแผนการบริหารกิจการอวกาศของประเทศที่เป็นเอกภาพ และเป็นการยกระดับกฎหมายเพื่อผลักดันให้เกิดเศรษฐกิจอวกาศ (New Space Economy) รวมทั้ง ทําให้ประเทศไทยจะมีกลไกสอดคล้องกับพันธกรณีของไทยภายใต้ข้อบังคับของกฎหมายระหว่างประเทศด้านอวกาศ นอกจากนี้ ยังมอบหมายให้คณะกรรมการนโยบายอวกาศแห่งชาติ และองค์กรมหาชนจัดทําเอกสารการขอจัดตั้งสํานักงานกํากับกิจการอวกาศแห่งชาติเสนอให้สํานักงาน ก.พ.ร. พิจารณา เพื่อให้สอดคล้องตามมติคณะรัฐมนตรีเมื่อวันที่ 24 มกราคม 2550 และวันที่ 1 พฤษภาคม 2561 โดยที่ประชุมเห็นชอบให้เพิ่มผู้แทนจากกองทัพอากาศร่วมเป็นองค์ประกอบในคณะอนุกรรมการพัฒนากฎหมายอวกาศด้วย เพื่อเพิ่มประสิทธิภาพ และให้สอดคล้องกับภารกิจตามที่กฎหมายกําหนดด้วย
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการค้าภายในชี้แจง มาตรการสนับสนุนด้านตลาดรองรับภายใน เพื่อบรรเทาความเดือดร้อน ของเกษตรกรผู้เลี้ยงกุ้ง
วันเสาร์ที่ 26 พฤษภาคม 2561
กรมการค้าภายในชี้แจง มาตรการสนับสนุนด้านตลาดรองรับภายใน เพื่อบรรเทาความเดือดร้อน ของเกษตรกรผู้เลี้ยงกุ้ง
อธิบดีกรมการค้าภายใน ชี้แจงปัญหาราคากุ้งตกต่ํา ระบุดําเนินมาตรการสนับสนุนด้านตลาดรองรับภายใน เพื่อบรรเทาความเดือดร้อนของเกษตรกรผู้เลี้ยงกุ้ง
เมื่อวันที่ 16 พฤษภาคม 2561 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงปัญหาราคากุ้งตกต่ํา ตามที่นายกาจบัณฑิต รามมาก ประธานชมรมผู้เลี้ยงกุ้งจังหวัดสงขลา และเครือข่ายผู้เลี้ยงกุ้งภาคใต้ ร่วมกันยื่นหนังสือและแถลงการณ์ฉบับที่ 2 เรื่องปัญหาราคากุ้งตกต่ํา ถึง รมว.พาณิชย์ ผ่านพาณิชย์จังหวัดสงขลา เพื่อขอทราบคําตอบที่เคยยื่นหนังสือถึงนายกรัฐมนตรี รมว.พาณิชย์ และ รมว.เกษตรและสหกรณ์ เมื่อวันที่ 25 เม.ย. 61 เสนอให้รัฐบาลแทรกแซงราคากุ้ง ด้วยโครงการรับจํานํากุ้ง หรือโครงการรักษาเสถียรภาพราคากุ้ง จํานวนอย่างน้อย 10,000 ตัน ระยะเวลาอย่างน้อย 3 เดือน และขอให้กระทรวงพาณิชย์ ส่งเสริมรณรงค์การบริโภคกุ้งภายในประเทศ นั้น กรมการค้าภายใน กระทรวงพาณิชย์ ขอชี้แจงข้อเท็จจริงดังนี้
กระทรวงพาณิชย์ตระหนักถึงปัญหาความเดือดร้อนของเกษตรกรผู้เลี้ยงกุ้ง ซึ่งได้รับผลกระทบจากปัญหาราคากุ้งที่อ่อนตัวลงในช่วงเดือนเมษายน 2561 จึงได้มอบหมายกรมการค้าภายในเร่งพิจารณาแนวทางสนับสนุนความช่วยเหลือเกษตรกรผู้เลี้ยงกุ้ง กระทรวงพาณิชย์ โดยกรมการค้าภายในได้ประชุมร่วมกับกระทรวงเกษตรและสหกรณ์ และหน่วยงานที่เกี่ยวข้อง เพื่อพิจารณาแนวทางแก้ไขปัญหาราคากุ้งตามหนังสือร้องเรียนของผู้เลี้ยงกุ้งในพื้นที่ภาคใต้ เมื่อวันจันทร์ที่ 30 เมษายน 2561
การแก้ไขปัญหา
1. กรมการค้าภายในได้ดําเนินมาตรการสนับสนุนด้านตลาดรองรับภายใน เพื่อบรรเทาความเดือดร้อนของเกษตรกรผู้เลี้ยงกุ้ง โดยได้ขอความร่วมมือห้างค้าปลีกค้าส่งรายใหญ่ เมื่อวันที่ 11 พฤษภาคม 2561 ให้พิจารณารับซื้อผลผลิตกุ้งจากองค์กรเกษตรกร/เกษตรกรโดยตรง เพื่อช่วยลดขั้นตอนการตลาดให้แก่เกษตรกรโดยไม่ต้องผ่านพ่อค้าคนกลาง ซึ่งจะช่วยให้เกษตรกรมีรายได้จากการจําหน่ายผลผลิตเพิ่มขึ้น หรืออนุเคราะห์พื้นที่ให้เกษตรกรนํากุ้งไปวางจําหน่ายให้แก่ประชาชนผู้บริโภคโดยตรง
2. ขอให้สํานักงานพาณิชย์จังหวัดพื้นที่แหล่งเลี้ยงกุ้งสําคัญ 23 จังหวัด (รวมจังหวัดสงขลา) สนับสนุนความช่วยเหลือเกษตรกรผู้เลี้ยงกุ้งในพื้นที่ โดย
(1) เชื่อมโยงการจําหน่ายกุ้งภายในพื้นที่ หรือเชื่อมโยงการจําหน่ายให้แก่เกษตรกรที่ประสงค์จําหน่ายผลผลิตออกนอกพื้นที่ ไปยังจังหวัดแหล่งท่องเที่ยวสําคัญหรือจังหวัดใหญ่ที่มีจํานวนประชากรผู้บริโภคมาก
(2) ร่วมกับหน่วยงานที่เกี่ยวข้องสนับสนุนองค์กรเกษตรกรที่มีความประสงค์จัดกิจกรรมรณรงค์เพิ่มการบริโภคกุ้งในพื้นที่
(3) ขอความร่วมมือบริษัท ประชารัฐรักสามัคคีจังหวัด (วิสาหกิจเพื่อสังคม) จํากัด พิจารณาสนับสนุนความช่วยเหลือองค์กรเกษตรกร/เกษตรกรที่มีความพร้อมด้านการกระจายสินค้ากุ้งจากจังหวัดแหล่งผลิตไปจําหน่ายในพื้นที่แหล่งเป้าหมาย
3. สําหรับการขอใช้เงินกองทุนรวมเพื่อช่วยเหลือเกษตรกร หากสินค้ากุ้งมีความจําเป็นต้องขอรับการสนับสนุนเงินและอยู่ภายใต้กรอบหลักเกณฑ์เงื่อนไขของกองทุนรวมฯ ก็สามารถเสนอผ่านกรมประมงเพื่อบรรจุในแผนการดําเนินงานประจําปีงบประมาณ พ.ศ. 2562 ต่อไปได้
4. กรมการค้าภายในได้มีหนังสือถึงผู้ว่าราชการจังหวัดสงขลาเมื่อวันที่ 11 พฤษภาคม 2561 เพื่อขอให้แจ้งเกษตรกรผู้ร้องเรียนได้ทราบผลการดําเนินการของกระทรวงพาณิชย์แล้ว
----------------------------
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เป็นประธานในพิธีเปิดงานมหกรรมกาแฟ "Northern Thailand Coffee Fest 2020" กิจกรรมสร้างภาพลักษณ์กาแฟอะราบิก้าไทยสู่ตลาดโลก
วันจันทร์ที่ 10 สิงหาคม 2563
รองปลัดจุลพงษ์ฯ เป็นประธานในพิธีเปิดงานมหกรรมกาแฟ "Northern Thailand Coffee Fest 2020" กิจกรรมสร้างภาพลักษณ์กาแฟอะราบิก้าไทยสู่ตลาดโลก
นายจุลพงษ์ ทวีศรี รองปลัดกระทรวงอุตสาหกรรม  เป็นประธานในพิธีเปิดงานมหกรรมกาแฟ "Northern Thailand Coffee Fest 2020" กิจกรรมสร้างภาพลักษณ์กาแฟอะราบิก้าไทยสู่ตลาดโลก ณ ลานโปรโมชั่น ชั้น G ศูนย์การค้าเซ็นทรัลพลาซ่า
เมื่อวันที่ 8 สิงหาคม พ.ศ. 2563 นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีเปิดงานมหกรรมกาแฟ "Northern Thailand Coffee Fest 2020" กิจกรรมสร้างภาพลักษณ์กาแฟอะราบิก้าไทยสู่ตลาดโลก ภายใต้โครงการยกระดับศูนย์กลางการพัฒนาอัตลักษณ์กาแฟอะราบิก้าภาคเหนือ ประจําปีงบประมาณ พ.ศ. 2563 พร้อมมอบเกียรติบัตรแก่ผู้ผ่านการเข้าร่วมโครงการฯ และเยี่ยมชมบูธภายในงาน โดยมีนางสาวนิรามัย ศิริศรีสุดากุล ผู้อํานวยการศูนย์ส่งเสริมอุตสาหกรรมภาคที่ 1 กรวมส่งเสริมอุตสาหกรรม และเจ้าหน้าที่จากหน่วยงานภาครัฐ เอกชน เข้าร่วม ณ ลานโปรโมชั่น ชั้น G ศูนย์การค้าเซ็นทรัลพลาซ่า
โดยงาน "Northern Thailand Coffee Fest 2020" จัดขึ้นระหว่างวันที่ 7-9 สิงหาคม 2563 โดยมีวัตถุประสงค์เพื่อเผยแพร่ประชาสัมพันธ์ศักยภาพอุตสาหกรรมกาแฟภาคเหนือตอนบนให้เป็นที่รู้จัก พร้อมทั้งสร้างโอกาสทางการตลาดแก่ผู้ประกอบการ โดยภายในงานมีกิจกรรมต่าง ๆ ดังนี้
1. การแสดงสินค้าและจําหน่ายผลิตภัณฑ์กาแฟที่ได้รับการพัฒนาภายใต้โครงการจํานวน 50 บูธ
2. นิทรรศการแสดงความก้าวหน้าและศักยภาพของผู้ประกอบการกาแฟในพื้นที่ภาคเหนือ
3. การเสวนาให้ความรู้เกี่ยวกับกาแฟในหัวข้อต่าง ๆ จากผู้เชี่ยวชาญ อาทิ World Coffee Trend ธุรกิจกาแฟหลังวิกฤติโลก เสน่ห์กาแฟ Moka Pot ในไทย เป็นต้น
4. Coffee Clinic บูธให้คําปรึกษาด้านกาแฟแก่ผู้ประกอบการและผู้สนใจ โดยผู้เชี่ยวชาญระดับประเทศ
5. สินค้าราคาพิเศษและโปรโมชั่นมากมาย
6. การแข่งขัน Latte Art Smackdown เฟ้นหาแชมป์เทลาเต้อาร์ตประจําปี 2563
รัฐบาลไทย-ข่าวทำเนียบรัฐบาล-รมว.ดิจิทัลฯ ต้อนรับ เอกอัครราชทูตตุรกี หารือการพัฒนาด้านดิจิทัล ขับเคลื่อนเศรษฐกิจและสังคมของทั้ง 2 ประเทศ
วันอังคารที่ 13 มิถุนายน 2560
รมว.ดิจิทัลฯ ต้อนรับ เอกอัครราชทูตตุรกี หารือการพัฒนาด้านดิจิทัล ขับเคลื่อนเศรษฐกิจและสังคมของทั้ง 2 ประเทศ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนางเอฟรอน ดาเดเลน อักกุน (H.E.Ms.Evren Dagdelen Akgun) เอกอัครราชทูตสาธารณรัฐตุรกีประจําประเทศไทยและเจ้าหน้าที่จากสถานเอกอัครราชทูตฯ ที่เกี่ยวข้อง ในโอกาสเข้าเยี่ยมคารวะและหารือแนวทางความร่วมมือระหว่างกัน โดย ดร.พิเชฐฯ ให้ความคิดเห็นว่าทั้งสองประเทศสามารถเรียนรู้ซึ่งกันและกัน พร้อมทั้งได้แลกเปลี่ยนข้อมูลเกี่ยวกับแนวทางการดําเนินนโยบายที่สําคัญของกระทรวงฯ ในด้านต่างๆ อาทิ การทํางานร่วมกับส่วนราชการต่างๆ ของไทย การทํางานร่วมกันในระดับภูมิภาค การทํางานร่วมกับองค์การระหว่างประเทศ และการขยายโครงสร้างพื้นฐานด้านดิจิทัลให้ครอบคลุมทั่วประเทศเพื่อลดช่องว่างด้านดิจิทัล เป็นต้น ซึ่งจะนําไปสู่การพัฒนาประเทศทั้งในด้านเศรษฐกิจและสังคม นอกจากนี้ไทยยังยินดีที่จะสนับสนุนความร่วมมือระหว่างตุรกีและอาเซียน รวมทั้งอาจขยายความร่วมมือไปยังกรอบ Regional Comprehensive Economic Partnership (RCEP) โดยเห็นว่าสามารถเริ่มต้นความร่วมมือในด้านการแลกเปลี่ยนบุคลากร แลกเปลี่ยนเทคโนโลยี และ Submarine cable ซึ่งการเชื่อมโยงด้านดิจิทัลระหว่างภูมิภาคจะเป็นกุญแจสําคัญในการพัฒนาความร่วมมือในด้านต่างๆ ต่อไป เมื่อวันที่ 9 มิถุนายน 2560 ณ ห้องรับรองต่างประเทศ ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ กรุงเทพฯ
***********************************
รัฐบาลไทย-ข่าวทำเนียบรัฐบาล-ยธ.จัดประชุมคณะอนุกรรมการพัฒนากฎหมายกองทุนยุติธรรม
วันศุกร์ที่ 10 มีนาคม 2560
ยธ.จัดประชุมคณะอนุกรรมการพัฒนากฎหมายกองทุนยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๐
เมื่อวันพฤหัสบดีที่ ๙ มีนาคม ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๐
เพื่อพิจารณาหลักเกณฑ์ วิธีการ และเงื่อนไขในการคัดเลือกบุคคลภายนอก
เป็นที่ปรึกษาหรือผู้ช่วยเหลือทางกฎหมายในการดําเนินคดี
หรือผู้เชี่ยวชาญเฉพาะด้านของกองทุนยุติธรรม
ณ ห้องประชุมสํานักงานกองทุนยุติธรรม ชั้น ๒๒
อาคารซอฟต์แวร์ ปาร์ค ถนนแจ้งวัฒนะ จังหวัดนนทบุรี
รัฐบาลไทย-ข่าวทำเนียบรัฐบาล-​3 สิ่งควรรู้ ก่อนปลูกกัญชา
วันศุกร์ที่ 2 สิงหาคม 2562
​3 สิ่งควรรู้ ก่อนปลูกกัญชา
..
“ประเทศไทยอยู่ภายใต้อนุสัญญาเดี่ยวว่าด้วยยาเสพติดให้โทษ ค.ศ. 1961 แก้ไขโดยพิธีสาร ค.ศ. 1972 และอนุสัญญาว่าด้วยวัตถุออกฤทธิ์ต่อจิตและประสาท ค.ศ. 1971 ซึ่งอนุสัญญาทั้ง 2 ฉบับนี้ ยินยอมให้ใช้กัญชาทางการแพทย์หรือวิทยาศาสตร์ได้”
พูดง่าย ๆ คือ ไทยเรามีข้อตกลงกับต่างประเทศ เรื่องการใช้ประโยชน์จากกัญชา โดยรัฐบาลต้องคํานึงถึงความปลอดภัยต่อสุขภาพ การป้องกันการรั่วไหลไปยังตลาดมืด ต้องมีการข้อกําหนดที่ชัดเจนในการอนุญาตให้ผลิต ปลูก หรือใช้กัญชาทางการแพทย์ที่จะต้องมีระบบใบอนุญาต (Licensing System)
การกํากับดูแลให้เป็นไปตามบทบัญญัติของอนุสัญญาฯ จะมีคณะกรรมการการควบคุมยาเสพติดระหว่างประเทศเป็นหน่วยงานที่ทําหน้าที่นี้ ประเทศภาคีสมาชิกจะต้องรายงานให้ทราบเกี่ยวกับการดําเนินการป้องกันและปราบปรามยาเสพติด และวัตถุออกฤทธิ์ต่อจิตและประสาทที่ผิดกฎหมาย
ดังนั้น ใครก็ตามที่จะปลูกกัญชาได้ จะต้องรู้ถึง 3 สิ่งนี้ >>
1. จะปลูก “กัญชา” ได้ต้องเป็นผู้มีสิทธิ
• หน่วยงานของรัฐ ที่มีหน้าที่ศึกษาวิจัย หรือจัดการเรียนการสอนทางการแพทย์ เภสัชศาสตร์ วิทยาศาสตร์ หรือเกษตรศาสตร์ หรือมีหน้าที่ให้บริการทางการแพทย์ หรือเภสัชกรรม หรือวิทยาศาสตร์ หรือให้บริการทางเกษตรกรรม เพื่อประโยชน์ทางการแพทย์ หรือเภสัชกรรม หน่วยงานของรัฐที่มีหน้าที่ในการป้องกัน ปราบปราม และแก้ไขปัญหายาเสพติด หรือสภากาชาดไทย
• สถาบันอุดมศึกษาเอกชน ที่มีการเรียนการสอนและวิจัยทางการแพทย์หรือเภสัชศาสตร์
• เกษตรกรที่รวมกลุ่มเป็นวิสาหกิจชุมชน วิสาหกิจเพื่อสังคม หรือสหกรณ์การเกษตร และดําเนินการภายใต้ความร่วมมือ เช่น สหกรณ์การเกษตร วิสาหกิจชุมชน ที่อยู่ภายใต้หน่วยงานของรัฐ หรือ หรือสถาบันอุดมศึกษาเอกชน
• ผู้ขออนุญาตอื่น ๆ ตามที่กําหนดในกฎกระทรวง
2. จะปลูก “กัญชา” ได้ต้องได้รับอนุญาต
• ผู้มีคุณสมบัติตามกฎหมายตามข้อ 1 จะต้องยื่นขออนุญาต โดยในกรุงเทพฯ ยื่นที่สํานักงานคณะกรรมการอาหารและยา ผ่านความเห็นจากคณะกรรมการควบคุมยาเสพติดโทษ เสนอเลขาธิการ อย. เป็นผู้อนุญาต ส่วนในต่างจังหวัดให้ยื่นที่สํานักงานสาธารณสุขจังหวัด ณ ท้องที่ที่สถานที่ปลูกตั้งอยู่ โดยผ่านความเห็นชอบจากคณะกรรมการที่มีผู้ว่าราชการจังหวัด แต่งตั้งหรือมอบหมาย เสนอผ่านความเห็นจากคณะกรรมการควบคุมยาเสพติดให้โทษ เสนอเลขาธิการ อย. เป็นผู้อนุญาต
3. จะได้รับอนุญาตต้องดําเนินการ ดังนี้
• ยื่นเอกสารขออนุญาต โดยทําเป็นโครงการ ซึ่งต้องสอดคล้องกับวัตถุประสงค์เพื่อการแพทย์ หรือเพื่อการศึกษาวิจัย เช่น ต้องระบุ สถานที่เพาะปลูก ปริมาณการปลูกต้องสอดคล้องกับแผนการผลิต แผนการจําหน่าย และแผนการใช้ประโยชน์ รวมถึงต้องระบุให้เห็นถึงมาตรการรักษาความปลอดภัย เพื่อป้องกันการรั่วไหลของกัญชา รวมทั้งสถานที่ที่ปลูกต้องมีภาพถ่ายและพิกัดสถานที่ทางภูมิศาสตร์ เป็นต้น
สําหรับผู้ป่วยที่ประสงค์จะใช้กัญชาเพื่อรักษาโรค ขณะนี้มีสถานพยาบาลทั่วประเทศที่มียากัญชาที่มีคุณภาพ มาตรฐาน และปลอดภัย ใช้ในทางการแพทย์อย่างเพียงพอ มีการกระจายยาทั่วถึง และเป็นระบบ รวมทั้งมีแพทย์และเภสัชกรที่ผ่านการอบรม 400 คน และแพทย์แผนไทยที่ผ่านการอบรม 2,900 คน ซึ่งผู้ป่วยจะสามารถเข้าถึงบริการทางการแพทย์ในสถานพยาบาลที่มีมาตรฐานภายใต้การดูแลของแพทย์เพื่อการรักษาที่มีประสิทธิภาพสูงสุด
สอบถามข้อมูลเพิ่มเติม สายด่วน ป.ป.ส. 1386 สายด่วน อย. 1556 กด 3
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี